DRŽAVNE ŠTIPENDIJE

Skladno z Zakonom o uveljavljanju pravic iz javnih sredstev **roka** (ali javnega poziva) **za oddajo vloge** za uveljavljanje pravice do državne štipendije **ni več**. Zakon določa, da **državna štipendija** upravičencu - državljanu RS - **pripada od prvega dne naslednjega meseca po vložitvi vloge**, o čemer center za socialno delo odloča ponovno za vsako novo šolsko/študijsko leto posebej. Če se želi **štipendist prepisati** v drug izobraževalni program, je **dolžan prej pridobiti pisno soglasje** centra za socialno delo.

**Dijaki naj vlogo** **za uveljavljanje državne štipendije** **vložijo v mesecu avgustu**, da bodo ob izpolnjevanju pogojev upravičeni do državne štipendije s 1. septembrom.

Polnoletni dijaki vlogo oddajo sami. Tudi mladoletni dijaki lahko vlogo oddajo sami, poleg podpisa vlagatelja pa je potreben še podpis zakonitega zastopnika. Za mladoletne dijake lahko vlogo za dodelitev državne štipendije vložijo tudi starši oziroma zakoniti zastopniki na enotni vlogi za uveljavljanje pravic iz javnih sredstev.

**Študenti naj vlogo za dodelitev državne štipendije** vložijo v mesecu **septembru**, da bodo ob izpolnjevanju pogojev upravičeni do državne štipendije s 1. oktobrom.

**Vlogo je treba oddati pri pristojnem centru za socialno delo**.

* [**vloge**](http://www.mddsz.gov.si/si/uveljavljanje_pravic/)
* [**poenostavljena elektronska vloga**](http://www.mddsz.gov.si/si/uveljavljanje_pravic/) - z veljavnim **digitalnim potrdilom** lahko za državno štipendijo oddate poenostavljeno e-vlogo (prek portala e-uprava), če pri tem ne zaprošate tudi za zahtevnejše pravice, kot so denarna socialna pomoč, varstveni dodatek, subvencija najemnine, pravica do kritja razlike do polne vrednosti zdravstvenih storitev, pravica do plačila prispevka za obvezno zdravstveno zavarovanje - za navedene pravice je treba vložiti običajno vlogo za uveljavljanje pravic iz javnih sredstev
	+ [več o elektronski oddaji prek portala e-uprava](http://www.mddsz.gov.si/si/medijsko_sredisce/novica/article/1939/6913/b3178e90fd4971a51181739892c88304/)
* [obrazec za akreditacijo programov](http://www.mddsz.gov.si/fileadmin/mddsz.gov.si/pageuploads/dokumenti__pdf/zaposlovanje/akreditiranost_2009-2010-MDDSZ.pdf)

**OPOZORILO:**

* [uveljavljanje DODATKA ZA BIVANJE k Zoisovi in državni štipendiji](http://www.mddsz.gov.si/si/delovna_podrocja/trg_dela_in_zaposlovanje/stipendije/drzavne_stipendije/prijavo_zacasnega_bivalisca_je_treba_urediti_pred_oddajo_vloge_za_stipendijo/)

ZOISOVE ŠTIPENDIJE

Vloge se oddajajo pri **Javnem skladu Republike Slovenije za razvoj kadrov in štipendije** v skladu z javnim pozivom.

**Dodatne informacije o Zoisovih štipendijah:**

* na spletni strani sklada v poglavju [Zoisove štipendije](http://www.sklad-kadri.si/si/stipendije/zoisove-stipendije/), kjer najdete tudi odgovore na pogosta vprašanja o Zoisovih štipendijah
* e-naslov: Zoisi(at)sklad-kadri.si
* telefon: 01 434 10 83, 01 434 10 81
* osebno na naslovu javnega sklada v času uradnih ur vsak delovnik med 9. in 12. uro, ob sredah tudi med 14. in 16. uro.

**OPOZORILO:**

* [uveljavljanje dodatka za bivanje k Zoisovi in državni štipendiji](http://www.mddsz.gov.si/si/delovna_podrocja/trg_dela_in_zaposlovanje/stipendije/drzavne_stipendije/prijavo_zacasnega_bivalisca_je_treba_urediti_pred_oddajo_vloge_za_stipendijo/)
* [**za stare Zoisove štipendiste**, katerih štipenditor je **Zavod RS za zaposlovanje**](http://www.ess.gov.si/storitve/stipendije)

***POMOČ:*** *Za ogled datotek formata (.pdf) potrebujete program* ***Adobe Reader****. Če programa še nimate, si ga lahko brezplačno naložite* [***s spletne strani proizvajalca***](http://www.adobe.com/)*.*